open-index/open-wikipedia-markdown huggingface dataset:
Ornithologie

De **Ornithologie** (ooldgr. *ὄρνῑθ-* [órnῑth-], Stamm vun *ὄρνις* [órnis]&nbsp;– „Vagel“&nbsp;–, un *λόγος* [lógos], „Begripp“, „Woort“) oder **Vagelkunne** is de Twieg in de Wetenschop vun de Zoologie, de sik mit Vagels befaten deit. De Vagels (Aves) sünd mit um un bi 10.000 Aarden een vun de Klassen mank de Warveldeerten, wo de meisten Aarden tohören doot. De Ornithologie sett sik unner annern mit de Physiologie, de Taxonomie, de Ökologie ut'neen un unnersocht, wat dat mit de Vagels up sik hett un wie se sik upföhren doot. En sunnerlich Feld up dat Ornithologen togange sünd, is dat Unnersöken vun den Vageltreck, unner annern mit Hölp vun de Ringe, wo de Vagels mit markeert weert. De Geschicht vun de wetenschoppliche Ornithologie is tominnst in dat 20. Johrhunnert in Düütschland sunnerlich mit Vagelschutz un Naturschuul verbunnen. 

In de Ornithologie gifft dat nich bloß Facklüde, de in de Wetenschop arbeiden doot, man ok allerhand Amateurornithologen, de to'n Deel wichtige Bidräge brocht hefft, um enkelte Aarden, Gruppen un regionale Populatschonen beter to verstahn. 

## Weblenken

* Max-Planck-Institut for Ornithologie
* Deutsche Ornithologen-Gesellschaft
* Informatschonen ut de Welt vun de Vagels
* BirdLife International
* Ornithology: The Science of Birds
* Naturschutzbund NABU/BirdLife Düütschland
* Deutscher Jugendbund für Naturbeobachtung
* ornithologie.net – Portal für Vogelkunde und Vogelbeobachtung
* ornitho.ch – Portal für schweizer Vogelbeobachter
* ornitho.de – Portal für deutsche Vogelbeobachter
* Schweizerische Vogelwarte Sempach
* Schweizer Vogelschutz/BirdLife
* DFG Science TV: ''Duck Stop Bodensee'' – 260.000 Wasservögel auf Nahrungssuche – Video-Serie over 260.000 Watervagels, wie se leven doot un wat dat for dat Ökosystem vun den Bodensee to bedüern hett.

## Tiedschriften
* *[[Journal für Ornithologie]]*
* *[[Der Falke|DER FALKE – Das Journal für Vogelbeobachter]]*. 
* *Gefiederte Welt & Die Voliere*. 
* *VÖGEL – Das Magazin für Vogelbeobachtung*.
Wennbossel

**Wennbossel** betekent

* Wennbossel, Oort in de Gemeen Steembke in’n Landkreis Neenborg, Neddersassen,
* Wennbossel, Oort in de Gemeen Oostereis in’n Landkreis Rodenborg, Neddersassen.

Kiek ok bi: Wie’ernbossel.
Physiologie

De **Physiologie** (Vun ooldgr. φύσις *phýsis* ‚Natur‘ un λόγος *lógos* ‚Woort‘, Lehr‘) oder „Naturkunne“ is as en Twieg vun de Biologie de Lehr, de sik dor mit befaten deit, wat na de Physik un de Biochemie hen vör sik geiht in de Zellen, in dat Geweev un in de Organen vun allens, wat leven deit. Dorbi kiekt se ok dor up, wie in den ganzen Organismus allens tosamen arbeiden deit. So grenzt se sik af vun de Biochemie un vun de Anatomie. De Physiologie hett dat dor up afsehn, na Mööglichkeit vörher to seggen, wat in en System, dat unnersocht warrt (as Stoffwessel, Motorik, Kiemen, Wassen, Vermehren), passeert. 

Dat Woort Physiologie is um 1525 rüm vun Jean François Fernel präägt wurrn. Physioloogsch forschen un utbillen doot de Biologie, de Medizin, de Pharmazie, de Psychologie un de Sportwetenschop.
Mulmshoorn

**Mulmshoorn** () is en Dörp un Oortschop in de Gemeen Rodenborg in’n Landkreis Rodenborg, Neddersassen.

## Geografie

In’n Noorden von Mulmshoorn liggt dat Naturschuulrebeed Glindmoor.

De Naveröörd sünd Bokel in’n Noorden, Heesdörp in’n Noordoosten, Langenhörn un Westerholt in’n Oosten, Borchel, Stellmoor un Boitzen in’n Süüdoosten, Höperhöben in’n Süden un Sleßel mit Platenhoff un Bittst in’n Süüdwesten, Clünner un Horß in’n Westen un Narbn in’n Noordwesten.

## Historie

De Oort kummt 1320 as *in ollerdeshorn* toeerst in de Oorkunnen vör. Över de Twüschenform *tom ulmes Horn* hett sik dor denn de hüdige Naam ut billt.

### Verwaltungsgeschicht

In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Söttmer in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en, grötteren Landkreis Rodenborg worrn.

De Oort is an’n 1. März 1974 mit de Gemeenreform in Neddersassen Deel von de Gemeen Rodenborg worrn. Sietdem billt dat Dörp en Oortschop mit egen Oortsraad un Oortsbörgermeester binnen de Gemeen Rodenborg. De Oortsraad hett negen Liddmaten.

### Inwahnertall

### Religion

Mulmshoorn is evangeelsch-luthersch präägt un höört to dat Kaspel von de Johannes-de-Döper-Kark in Horß. De Kark is 1963 boot worrn un is siet 1989 en egenstännige Karkengemeen. Vörher hett de Oort to dat Kaspel von de Georg-Kark in Söttmer höört.

För de Kathoolschen is de Corpus-Christi-Kark in Rodenborg tostännig.

### Oortsbörgermeesters

* opstunns: Mattina Berg

## Kultur

### Verenen

De Schüttenvereen Mulmshoorn is an’n 8. Juni 1912 grünnt worrn.

## Weertschop un Infrastruktur

Mulmshoorn hett en egene freewillige Füürwehr, de an’n 2. November 1935 grünnt worrn is.

### Verkehr

Dör Mulmshoorn löppt de Bundsstraat 71, de in’n Noordwesten över Bokel, Wehldörp un Brüttendörp na Zeven, Sürsen un Bremervöör geiht un in’n Süüdoosten na Rodenborg. In’n Westen geiht de Kreisstraat 227 na Horß. Ans gifft dat lüttjere Straten na Narbn, Sleßel, Höperhöben un Heesdörp.

De nächste Autobahn is de Autobahn 1. De Opfohrt 48 Bokel liggt so twee Kilometer in’n Noorden von Mulmshoorn.

De nächste Bahnhoff is so bi teihn Kilometer wied weg in’n Süüdoosten de Bahnhoff Rodenborg an de Bahnlien Hamborg–Bremen. Fröher harr Mulmshoorn ok en egen Bahnhoff an de Bahnlien Bremervöör–Wasra. Personenverkehr hett dat dor von 1906 bet 1968 geven.

## Footnoten



## Weblenken

* Websteed över dat Dörp (hoochdüütsch)
Alpershusen

**Alpershusen** () is en lütten Oort in de Gemeen Homersen (Samtgemeen Zittens) in’n Landkreis Rodenborg, Neddersassen. De Oort höört polietsch al von öllers bi Homersen mit bi.

## Geografie

Alpershusen liggt an’n Alpershusener Möhlenbeek kort vör de Münn in de Oost. Von links münnt de Siebeek in’n Möhlenbeek. Na Süüdwesten to liggt dat Hatzer un Sooteler Moor.

De Naveröörd sünd Groot Meckels in’n Noorden, Kön’hoff in’n Noordoosten, Homersen in’n Oosten, Hanschhorst un Helsch in’n Süüdoosten, Sootel in’n Süden, Hatz, Ehsdörp un Poitzendörp in’n Westen un Rüspel, Nindörp un Volkens in’n Noordwesten.

## Historie

De Naam von’n Oort kummt von’n Vörnaam *Albert*, bedüüdt also *Albert sien Huus*, *Albert sien Wahnsteed*. In Alpershusen leeg fröher en Watermöhl, de üm 1915 rüm afreten worrn is.

### Verwaltungsgeschicht

In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

### Inwahnertall

### Religion

Alpershusen is evangeelsch-luthersch präägt un höört to dat Kaspel von de Dionysius-Kark in Zittens.

För de Kathoolschen is de Hillig-Hart-Jesu-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Weertschop un Infrastruktur

### Verkehr

Dör Alpershusen löppt de Kreisstraat 142, de in’n Westen in Elsdörp an de K&nbsp;126 un de Landsstraat 131 ran geiht un in’n Oosten na Homersen an de L&nbsp;130. De L&nbsp;131 geiht wieder na Zeven un Scheeßl un de L&nbsp;130 na Zittens.

De nächste Autobahn is de Autobahn 1 (Afsnidd Hamborg–Bremen). De Autobahn löppt blots 200 Meter wied weg an Alpershausen langs, aver dat gifft keen Opfohrt in direkte Neegd von’n Oort. De Opfohrt 47 Zittens liggt so söven Kilometer in’n Noordoosten von Alpershusen un de Opfohrt 48 Elsdörp so acht Kilometer in’n Süüdwesten.

De nächsten Bahnhööv sünd so bi 14 Kilometer wied weg in’n Süüdoosten de Bahnhoff Scheeßl un de Bahnhoff Lauenbrüch an de Bahnlien Hamborg–Bremen. Fröher hett dat in de Neegd ok Bahnhööv an de Bahnlien Bremervöör–Wasra un an de Bahnlien Wilst–Töst geven. Dat weren de Bahnhoff Elsdörp acht Kilometer in’n Westen (Bremervöör–Wasra) un de Bahnhoff Zittens söss Kilometer in’n Noordoosten (Wilst–Töst). In Elsdörp hett dat Personenverkehr von 1906 bet 1968 geven un in Zittens von 1917 bet 1971.

## Footnoten
Hanschhorst

**Hanschhorst** () is en lütten Oort in de Gemeen Homersen (Samtgemeen Zittens) in’n Landkreis Rodenborg, Neddersassen. De Oort höört polietsch al von öllers bi Homersen mit bi.

## Geografie

Dicht bi Hanschhorst flütt de Alpershusener Möhlenbeek langs. Na Oosten to liggt dat Ekelmoor.

De Naveröörd sünd Kön’hoff un Zittens in’n Noorden, Borgzittens in’n Noordoosten, Appel un Stemmen in’n Süüdoosten, Helsch in’n Süden, Sootel in’n Süüdwesten un Alpershusen un Homersen in’n Noordwesten.

## Historie

In’n Eersten Weltkrieg is een Soldaat ut Hanschhorst fullen oder vermisst.

Na en Gewidder an’n 1. August 1992 is op en Hoff in Hanschorst en Füür utbraken.

### Verwaltungsgeschicht

In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg.

### Inwahnertall

### Religion

Hanschhorst is evangeelsch-luthersch präägt un höört to dat Kaspel von de Dionysius-Kark in Zittens.

För de Kathoolschen is de Hillig-Hart-Jesu-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Kultur

En Denkmaal för de Fullenen ut den Eersten Weltkrieg steiht in Zittens vör de Kark.

## Weertschop un Infrastruktur

### Verkehr

Hanschhorst liggt an en Blangenstraat von de Landsstraat 130, de in’n Noordoosten na Homersen un Zittens geiht un in’n Süden över Helsch na Scheeßl an de Bundsstraat 75.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so söss Kilometer in’n Noorden von Hanschhorst.

De nächsten Bahnhööv sünd so bi teihn Kilometer wied weg in’n Süden/Süüdoosten de Bahnhoff Scheeßl un de Bahnhoff Lauenbrüch an de Bahnlien Hamborg–Bremen. Fröher hett dat in de Neegd ok en Bahnhoff an de Bahnlien Wilst–Töst geven. Dat weer de Bahnhoff Zittens fiev Kilometer in’n Noorden. Dor hett dat von 1917 bet 1971 Personenverkehr geven.

## Footnoten
Lütt Zittens

**Lütt Zittens** () weer en Dörp in de Gemeen Zittens (Samtgemeen Zittens) in’n Landkreis Rodenborg, Neddersassen. Lütt Zittens weer fröher en egenstännige Gemeen, billt vondaag aver mit Groot Zittens, mit dat Lütt Zittens kumplett tohoopwussen is, den Oort Zittens. För Infos över den aktuellen Oort, kiek bi *[[Zittens]]*.

## Geografie

Lütt Zittens liggt an dat linke Över von de Oost.

De Öörd ümto sünd Tiss un Borgzittens in’n Noordoosten, Appel in’n Süüdoosten, Homersen mit Hanschhorst in’n Süüdwesten, Kön’hoff in’n Westen un Groot Zittens in’n Noordwesten.

## Historie

In’n Eersten Weltkrieg sünd söven Soldaten ut Lütt Zittens fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg.

1960 is Lütt Zittens denn mit Groot Zittens to de ne’e Gemeen Zittens tohoopleggt worrn.

### Inwahnertall

### Religion

Lütt Zittens is evangeelsch-luthersch präägt un höört to dat Kaspel von de Dionysius-Kark in Zittens.

För de Kathoolschen is de Hillig-Hart-Jesu-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Footnoten
Freetz

**Freetz** () is en Dörp in de Gemeen Lengenbossel (Samtgemeen Zittens) in’n Landkreis Rodenborg, Neddersassen.

## Geografie

In’n Noordoosten von Freetz liggt dat Töhrenholt, wat en Deel von’n Forst Borgzittens is.

De Naveröörd sünd Woonst in’n Noorden, Ramshuus un Kallmoor in’n Noordoosten, de Herwigshoff un Kalf in’n Süüdoosten, Tiss in’n Süden, Zittens un Lengenbossel in’n Süüdwesten, Nüddel un Lütt Meckels in’n Westen un Vierden in’n Noordwesten.

## Historie

Freetz kummt 1263 as *tho dem Fredesloh* toeerst in de Oorkunnen vör.

Von 1893 bet 1967 hett dat in Freetz en Tegelee geven, de ut Glimmertoon Tegels maakt hebbt. In de Toonkuhl sünd över de Tied ok mehrmaals ole Knaken von Waals ut dat Tertiär funnen worrn, ünner annern von *[[Eurhinodelphis longirostris]]*.

In 1885 hebt de Anburns Johann und Hinrich Holst in Freetz een Sägewark mit Timmeree gründet. De Sägeree is 1986 upgeben worn.

In’n Eersten Weltkrieg sünd 14 Soldaten ut Freetz fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

Üm 1850 rüm hett de Oort en Gemeenverband mit Lengenbossel billt, later üm 1875 denn aver mit Kalf. To’n 1. Oktober 1949 is de Oort denn egenstännige Gemeen worrn.

De Oort is an’n 1. März 1974 mit de Gemeenreform in Neddersassen an de Gemeen Lengenbossel kamen.

### Inwahnertall

### Religion

Freetz is evangeelsch-luthersch präägt un höört to dat Kaspel von de Dionysius-Kark in Zittens.

För de Kathoolschen is de Hillig-Hart-Jesu-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

## Kultur

En Denkmaal för de Fullenen ut den Eersten Weltkrieg steiht in Zittens vör de Kark.

## Weertschop un Infrastruktur

Freetz hett en egene freewillige Füürwehr.

### Verkehr

Dör Freetz löppt de Kreisstraat 149, de in’n Süüdoosten na Kalf an de Landsstraat 142 geiht un in’n Westen an de L&nbsp;130. De L&nbsp;130 geiht in’n Noordoosten na Sounsiek, Obbens un Hornborg un in’n Süden na Zittens un Scheeßl. Na Vierden geiht von de L&nbsp;130 na Noordwesten de K&nbsp;134 af. De L&nbsp;142 löppt in’n Oosten na Wist bi Töst an de Bundsstraat 75.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so dree Kilometer in’n Süüdwesten von Freetz.

De nächsten Bahnhööv sünd so bi 17 Kilometer wied weg in’n Süüdoosten de Bahnhoff Töst an de Bahnlien Hamborg–Bremen un in’n Noordoosten de Bahnhoff Obbens an de Bahnlien Bremerhoben–Buxthu. Fröher hett dat in de Neegd ok Bahnhööv an de Bahnlien Wilst–Töst geven. Dat weren veer Kilometer in’n Süüdwesten de Bahnhoff Zittens un veer Kilometer in’n Süüdoosten de Bahnhoff Tiss. Personenverkehr hett dat dor von 1917 bet 1971 geven.

## Footnoten



## Weblenken

* private Websteed över dat Dörp (hoochdüütsch)
Maikel van der Vleuten

**Maikel Leonardus Theodorus van der Vleuten ** (* 10. Februar 1988) is en nedderlannsch Springrieder.

In' Februar 2012 befunn he sück up Rang 20 vun de Springrieder-Weltranglist.

## Werdegang
Bither is van der Vleuten all bi söss Europameesterschapen antreden, twee in de Öllersklass vun de Junioren, veer as Jung Rieder. 

Bi de Olympisch Spelen 2012 in London hett he mit der nedderlannsch Equipe de Sülvermedaille wunnen. In't Eenzel keem he up Platz 37. Bi de Olympisch Sömmerspelen 2024 in Paris reck he de Bronzemedaille in dat Eenzelspringen up *Beauville Z*.

## Privates
He is de Söhn vun den nedderlannschen Springrieder Eric van der Vleuten.

## Utteknung
2x Rabo Talent vun dat Johr (2006, 2010)

## Peer
* Cabanza (*1998), Holsteener, Bruun, Wallach, Vader: Caretino, Modervader: Palton
* Chellanka Z (*2001), Zangersheide, bruun Stute, Chellano Z x Concorde
* Dargita Z (*1997), Zangersheide, Fuchsstute, Dutch Capitol x Orthos
* Eureka (*2004), BWP, Schimmelstute, Quidam de Revel
* Sapphire (*1999), KWPN, Schimmelstute, Vader: Mister Blue, *tovör vun [[Jack Ansell]] reeden.*
* Tattoo (*2000), KWPN, bruun Stute, Numero Uno x Lux Z
* Unique (*2001), KWPN, Rappstute
* Verdi (*2002), KWPN, bruun Hingst, Vader: Quidam de Revel, Modervader: Landgraf I
* Veumonia (*2002), KWPN, Schimmelstute, Numero Uno x Joost
* Vleut (*2002), KWPN, dunkelbruun Hingst, Quick Star x Cantus

## Erfolge
### Championate un Weltcup
* Olympisch Sömmerspelen
** 2012, London: mit *Verdi* 2. Platz mit de Mannschap un 37. Platz in't Eenzel
* Europameisterschapen:
** 2004, Vilmoura: mit *Dargita Z* 3. Platz mit de Mannschap un 11. Platz in't Eenzel (Junioren)
** 2005, Schaffhausen: mit *Nobel* 1. Platz mit de Mannschap un 13. Platz in't Eenzel (Junioren)
** 2006, Athen: mit *Audi's Naomie* 6. Platz mit de Mannschap un 5. Platz in't Eenzel (Junge Rieder)
** 2007, Auvers: mit *VDL Groep Parmala Douche* 8. Platz mit de Mannschap un 11. Platz in't Eenzel (Junge Rieder)
** 2008, Prag: mit *VDL Groep Parmala Douche* 2. Platz mit de Mannschap un 5. Platz in't Eenzel (Junge Rieder)
** 2009, Hoofddorp: mit *VDL Groep Sapphire B* 8. Platz mit de Mannschap un 5. Platz in't Eenzel (Junge Rieder)
* Weltcupfinale
** 2012, ’s-Hertogenbosch]]: 7. Platz mit *Verdi*
** 2014, Lyon]]: 6. Platz mit *Verdi*
* Nedderlannsch Meesterschapen:
** 2014, Mierlo: 1. Platz mit *Eureka*

### Wiedere Erfolge (Utwahl)
* 2007: 1. Platz in' Großen Preis vun NIC Zuidlaren mit *Parmala Douche*
* 2013: 1. Platz in' Großen Preis vun al-Ain (CSIO 5*) mit *Verdi*

## Weblenken

## Enkeld Nahwiesen
Taxonomie

En **Taxonomie** (ooldgr. τάξις *táxis* ,Ordnung’ Reege un νόμος *nómos* ,Gesett’) is en eenheitlich Verfohren oder Modell, na dat Objekte na bestimmte Kriterien indeelt un in’e Reege brocht weert. Dor weert se in sunnerliche Kategorien oder Klassen (ok Taxa nömmt) bi insorteert. 

## Taxonomie in de Biologie
### Grundlagen

As en Twieg vun Biologie befaat sik de Taxonomie dor mit, wie allens, wat leven deit (un ok de Viren) mit’nanner verwandt is un sorteert dat in en Systematik in. Düt Insorteern in en hierarchisch System passeert so, datt all Organismen (un Viren) mit en sunnerlichen Rang verbunnen weert, as Aart, Geslecht oder Familie.

En Taxon is in de Biologie en Grupp vun Organismen (oder Viren), de gemeensame Kennteken upwiesen doot un sik so vun annere Gruppen unnerscheedt. Mit dat Upstellen vun Taxa befaat sik de Taxonomie un geiht bi, de Organismen wetenschopplich in to delen. Dor hollt se sik an internatschonale Regeln for de bioloogsche Nomenklatur bi. Taxonoomsche Utbildung is en wichtigen Deel vun dat Studium in de organismische Biologie.  
.

Dör dat Afgrenzen vun de sunnerlichen Taxa warrten Klassifikatschoon in en bestimmte Reege upstellt:

De Slötel to de ganze Saak is hier de Aart (Species) bi. En bioloogsche Aart is en Grupp vun natüürliche Populatschonen, de sik bloß unner’nanner vermehren könnt un mit annere Gruppen nich (Reproduktive Isolatschoon). Datt se mit annere Aarden keen Kinner/Jungen kriegen könnt, hett nix mit üterliche Umstänn to doon, man dat is in de Lebewesen sülms anleggt vun de Biologie her. Düsse Definitschoon warrt as de beste Definitschoon for en Aart ankeken, wiel se sotoseggen objektiv“ is. „Man konn sogor seggen, de Indeelung na Aarden löppt up düsse Wies vun alleen“, vunwegen datt se „gegen annere Unnerscheede over bloß dor up kieken deit, datt mit annere Populatschonen keen Nakamen tüügt weern könnt.“
Man düsse bioloogsche Begreep vun Aart kann nich bi all Organismen bruukt weern (to lange Generatschonstieden, sexuell Vermehren unbekannt, Parthenogenese). Vundeswegen gifft dat ok annere Definitschonen vun Aart. So’n Definitschonen sünd de morpholoogsche Aart (dat is de Definitschoon, de an’n meisten bruukt warrt), de phylogeneetsche Aart (vunwegen Verwandschop in de Phylognese) oder de ökoloogsche Aart, bi de Aarden, de liek utseht (Morphologie) oder tominnst een bannig na de annere sleiht, as verscheden Aarden ankeken weert, wenn se man in ganz annere Gegenden vörkaamt. 

Nadem Carl von Linné siene *[[Systema Naturae]]* hett rutgahn laten, hett sik de wetenschoppliche Nomenklatur mit twee Naams dörsett. De eerste Naam wiest up dat Geslecht (Genus), de tweede is de Binaam (Epitheton) for de Aart (Species). Bispeel: Anas platyrhynchos for de Graue Aant. Anas steiht for das Geslecht vun de Aanten an sik, un platyrhynchos maakt kloor, datt sik dat hier um de Aart „Graue Aant“ hannelt. 

## Kiek ok bi
* bioloogsche Systematik
* Evolutschoon
* Klade
* Kladistik
* Nomenklatur
* Phylogenetik

## Belege
Taxon

**Taxon** (dat, Pl.: *Taxa*; vun ooldgr. τάξις *táxis*, Ordnung, Reege) is in de Biologie en Grupp vun Lebewesen, de as en systemaatsche Eenheit ankeken warrt. Meist hett de Grupp ok en egen Naam. Wie de wetenschoppliche Naam for de Taxa tostanne kummt, dor stellt de bioloogsche Nomenklatur Regeln for up. Wie de enkelten Organismen up Grundlaag vun ehre Verwandschop mit'nanner in en hierarchisch System insorteert weert, dor befaat sik de akadeemsche Disziplin vun de Taxonomie mit. Se hollt sik dor an dat bi, wat bi de Forschung in de bioloogsche Systematik rutkamen is. Vunwegen, datt Forschers nich jummers eene Meenung sünd in de Fragen, wie de Organismen tohopen hören doot, passeert dat fökener, datt de wetenschopplichen Naams vun de Taxa sik verscheelt un datt de Gruppen anners tohopen stellt weert. 
Faken kriegt de Taxa Naams, de ut ole Traditschoon vun de latiensche oder greeksche Spraak hernahmen sünd. En Taxon, wat so en Naam kregen hett, warrt „nominell Taxon“ nömmt.

## Belege
Organismus (Biologie)

En **Organismus** oder **Lebewesen**/**Leevwesen** is in de Biologie en lebennig Wesen mit egen Stoffwessel. Veelzellers (Deerter), Planten, Swämme un Bakterien sünd vundeswegen Organismen, gegen Viren un Prionen over, de allgemeen nich as Organismus ankeken weert. 

In den Tosamenhang, wo dat Woort *Organismus* in bruukt warrt, geiht dat meist um de *Funktschoon* vun dat Leven: Dor warrt dat Wesen bi ankeken as en Tohopenspeel (System) vun chemische Reaktschonen un physische Vörgäng. Up düsse Aart befaat sik de Biologie, de Physiologie, de Biochemie, de Molekularbiologie un de Biophysik dor mit. Fudderhen kann ok unnersocht weern, wie Organismen mitn’anner leven un torechtkamen doot un wie se sik in ehre Umwelt torecht finnt (Ethologie un Ökologie).

Organismen könnt up allerhand verscheden Niveaus unnersocht weern: molekular, na de Zellen hen, na de Struktur vun dat Geweev (Histologie), up dat Niveau vun de Organe oder Organsysteme, een kann dat enkelte Wesen unnersöken, man ok de Populatschoon oder dat Ökosystem. 

Blangen dat Woort *Organismus* warrt woll ok dat hoochdüütsche Lehnwoort *Lebewesen* bruukt. Up Platt kann dor denn woll ok *Leevwesen* vun maakt weern. 
## Literatur
* Hans-Joachim Flechtner: *Grundbegriffe der Kybernetik – eine Einführung*. Wissenschaftliche Verlags-Gesellschaft, Stuttgart 1970.
* Anna Maria Hennen: *Die Gestalt der Lebewesen. Versuch einer Erklärung im Sinne der [[Aristoteles|aristotelisch]]-[[Scholastik|scholastischen]] Philosophie.* Königshausen & Neumann, Würzburg 2000, ISBN 3-8260-1800-1.
* Sven P. Thoms: *Ursprung des Lebens*. Fischer-Taschenbuch-Verlag, Frankfurt 2005, ISBN 3-596-16128-2.

## Weblinks

* OneZoom: Tree of Life – Zoombarer Stammbaum aller rezenten Lebewesen-Arten
Rugenbarg (Gemeen Deins)

**Rugenbarg** () is en Hoff in de Gemeen Deins (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Deins mit bi. Vondaag warrt de Hoff Rugenbarg mehrstendeels to Rohr tellt.

## Geografie

En poor hunnert Meter in’n Süden flütt de Duxbeek langs.

De Naveröörd sünd Hastenbeek, Ölkershusen un Hogenfeld in’n Noordoosten, Winnershusen un Ohrel in’n Oosten, Annerlingen in’n Süüdoosten, Haßel in’n Süden, de Hoff Rohr, Sürsen un Parnwinkel in’n Süüdwesten un Deins in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Sürsen in’n Kanton Sürsen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Sürsen in’n Kanton Zeven.

De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör un na 1932 in’n ne’en, grötteren Kreis Bremervöör. 1977 is dat Deel von’n Landkreis Rodenborg worrn.

Rugenbarg hett von öllers to de Gemeen Deins tohöört. Von 1967 bet 1974 hett de Gemeen Deins to de ole Samtgemeen Sürsen tohöört. De is an’n 1. März 1974 mit de Gemeenreform in Neddersassen oplööst worrn. Sietdem höört dat Rebeed to de gröttere Gemeen Deins in de gröttere Samtgemeen Sürsen.

### Inwahnertall

### Religion

Rugenbarg is evangeelsch-luthersch präägt un höört to dat Kaspel von de Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

För Rugenbarg is de Freewillige Füürwehr Deins mit tostännig.

### Verkehr

Rugenbarg liggt an en Blangenstraat von de Bundsstraat 71, de in’n Noordwesten över Bevern na Bremervöör geiht un dor Ansluss an de Bundsstraten 74 un 495 hett. In’n Süüdoosten geiht de B&nbsp;71 över Sürsen na Zeven un Rodenborg. Ans is Rugenbarg ok an de Kreisstraat 118 in Ohrel anbunnen un an de K&nbsp;108 in Deins.

De nächste Autobahn is de Autobahn 1. De Opfohrt 48 Elsdörp liggt so 22 Kilometer in’n Süüdoosten von Rugenbarg.

De nächsten Bahnhööv sünd so bi 13 Kilometer wied weg in’n Noorden/Noordoosten de Bahnhoff Heesdörp un de Bahnhoff Kutenhult an de Bahnlien Bremerhoben–Buxthu. Fröher hett dat in de Neegd ok Bahnhööv an de Bahnlien Bremervöör–Wasra geven. Dat weren de Bahnhoff Deins veer Kilometer in’n Noordwesten un de Bahnhoff Sürsen veer Kilometer in’n Süüdwesten. Dor hett dat von 1890 bet 1968 Personenverkehr geven.

## Footnoten
Gooshuus

**Gooshuus** () is en Hoff in de Gemeen Sandbossel (Samtgemeen Sürsen) in’n Landkreis Rodenborg, Neddersassen. De Oort höört polietsch al von öllers bi Sandbossel mit bi.

## Geografie

Gooshuus liggt dicht bi de Oost.

De Naveröörd sünd Sandbossel in’n Noorden, Falje in’n Oosten, Stoppelheid un Ochenhusen in’n Süüdoosten, Olenborg in’n Westen un Mintenborg in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Böörd Sürsen in dat Amt Zeven tohöört un is denn Deel von dat Amt Bremervöör worrn. Na 1885 weer dat in’n Kreis Bremervöör un na 1932 in’n ne’en, grötteren Kreis Bremervöör. 1977 is dat Deel von’n Landkreis Rodenborg worrn.

Gooshuus hett von öllers to de Gemeen Sandbossel tohöört. Von 1965 bet 1974 hett de Gemeen Sandbossel to de ole Samtgemeen Sürsen tohöört. De is an’n 1. März 1974 mit de Gemeenreform in Neddersassen oplööst worrn. Sietdem höört dat Rebeed to de gröttere Gemeen Sandbossel in de gröttere Samtgemeen Sürsen.

### Inwahnertall

### Religion

Gooshuus is evangeelsch-luthersch präägt un höört to dat Kaspel von de Lamberti-Kark in Sürsen.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

### Verkehr

Gooshuus liggt dicht an de Kreisstraat 101, de in’n Süüdoosten över Ochenhusen na Sürsen an de Bundsstraat 71 ran geiht un  in’n Noorden na Sandbossel. Von Sandbossel geiht de K&nbsp;101 över Mintenborg un Klenkendörp na Fohrendörp. Na Noorden geiht dor von de K&nbsp;101 de K&nbsp;148 af, de na Bremervöör föhrt.

De nächste Autobahn is de Autobahn 1. De Opfohrt 48 Elsdörp liggt so 25 Kilometer in’n Süüdoosten von Gooshuus.

De nächste Bahnhoff is so bi teihn Kilometer wied weg in’n Noorden de Bahnhoff Bremervöör an de Bahnlien Bremerhoben–Buxthu. Fröher hett dat in de Neegd ok en Bahnhoff an de Bahnlien Bremervöör–Wasra geven. Dat weer de Bahnhoff Sürsen söss Kilometer in’n Süüdoosten. Dor hett dat von 1890 bet 1968 Personenverkehr geven.

## Footnoten
Morphologie (Biologie)

De bioloogsche **Morphologie** befaat sik mit den utwennigen Upbo un de Form vun Organismen (Formlehr) un ehre Organe (Organlehr) un versocht, de grote Masse vun Formen un ehr verscheden Utsehn torüch to föhren up en Boplaan, de vun de Evolutschoon her to düden is. 

Allgemeen warrt seggt, dat Johann Wolfgang von Goethe (1749-1832) de Eerste ween is, de den Begreep *Morphologie* bruukt hett. He weer dor vun overtüügt, datt achter den groten Verscheel vun all Blötenplanten en Boplaan steken dö, de for all Planten gellen dö un up den siene Grundlaag allens tostanne kamen weer, wat to siene Tied to finnen weer. In sien Book *De Metamorphose der Pflanzen* meent he, datt düsse Boplaan us in Stand sett, Form un Utsehn vun Planten, de noch nich entdeckt weern, vörher to seggen. 

En wichtig Thema in de Biologie is de Tosamenhang twuschen Form un Funktschoon. De utwennige Upbo un de Form vun en Organismus staht unner Infloot vun de Gene un vun de Umwelt. De Phänotyp is dat, wat wi seht. He is de Folg vun den Infloot vun Genotyp un Umwelt.
Good Abbenseet

Dat **Good Abbenseet** () weer en Eddelgood in dat Dörp Abbenseet (vondaag Gemeen Hollnseth (Samtgemeen Loomst) in’n Landkreis Cuxhoben, Neddersassen).

## Historie

Dat Good Abbenseet hett de Familie von Marschalck tohöört. Dat de Familie Besitt in Abbenseet harr, lett sik al för dat 16. Johrhunnert nawiesen. De eerste Nawies, dat dat Good bestahn hett un dat de Marschalckens dat Good bewahnt hebbt, is von 1668. Dormaals hett Detlef von Marschalck op Good Abbenseet wahnt. Villicht weer he ok de eerste, de en Meierhoff in en Good ümwannelt hett. Detlef is later in Konkurs gahn.

Bi de Gemeenheitsdelung in Abbenseet 1807 hett dat Good 285 Morgen Land ut de Gemeenheit kregen. Üm 1880 rüm harr dat Good 93,07 Hektar Land in Abbeseet un 1,25 Hektar in Alfs.

1874 is dat Good Arvstammgood von de Familie von Marschalck worrn. As Engelbert von Marschalck dat Good 1911 verköpen wull, dröff he dat dorüm nich. De Ridderschop hett em dat verbaden. Dorüm hett Engelbert de Gebüüd denn op Afbrook verköfft. Dat Wahnhuus het 760 Mark inbrocht, de Schüün 135 Mark un de Swienskaven 42 Mark. Ok de Bööm op’n Hoff sünd op’n Stamm sett worrn un hebbt 234,50 Mark inbrocht. Engelbert hett denn dat Land in Parzellen indeelt un verpachten laten.

As na’n Eersten Weltkrieg de Stammgöder oplööst worrn sünd, kunn Engelbert dat Good verköpen. Üm dat Good in de Familie Marschalck to hollen, hett denn 1922 Max Marschalck von Bachtenbrock op Hutloh un Geesthoff dat Good mit 95,05 Hektar köfft.

Dat Land is later deelwies an de Hannöversche Siedlungssellschop oder an Buurn verköfft worrn, deelwies aver ok vondaag noch in Besitt von de Familie Marschalck von Bachtenbrock.

### Goodsherrn

* ~1688–~1700: Detlef von Marschalck
* ~1700–1733: Jürgen Friedrich von Marschalck
* 1733–1754: Heinrich Christoph von Marschalck
* 1754–1794: Anton Diedrich von Marschalck
* 1794–1836: Benedikt Dietrich von Marschalck
* 1836–1845: Engelbert von Marschalck
* 1845–1874: Friedrich von Marschalck
* 1874–1911: Engelbert von Marschalck

### Verwaltungsgeschicht

Dat Good hett vör 1859 to de Vaagdie Loomst in dat Amt Bremervöör tohöört un denn von 1859 bet 1885 to dat Amt Oosten. Na 1885 weer dat in’n Kreis Neehuus.

### Inwahnertall

### Religion

Dat Good Abbenseet is evangeelsch-luthersch präägt un höört to dat Kaspel von de Bartelmees-Kark in Loomst.

## Footnoten
Warstoder Sietwenn

De **Warstoder Sietwenn** () is en lütten Oort in de Gemeen Hemmoor (Samtgemeen Hemmoor) in’n Landkreis Cuxhoben, Neddersassen. De Oort höört polietsch al von öllers bi Warstood mit bi.

## Geografie

De Warstoder Sietwenn liggt an de Oost. De Sietwenn billt de Grenz von Warstood na Basbeek.

De Naveröörd sünd de Oostener Diekreeg in’n Noorden, Oosten in’n Oosten, Sethlerhemm un Basbeek in’n Süüdoosten, Warstood in’n Süüdwesten, Hemmoor in’n Westen un Swartenhütten, Hemm un Achthöbener Diek in’n Noordwesten.

## Historie

1756 hett Johann Knixenbarg op de Warstoder Sietwenn Joachim Rückleben ümbrocht. Dorför is he an’n 11. März 1757 op de Warstoder Richtsteed ünner’t Sweert storven. Dat weer de letzte Person, de in Warstood de Doodsstraaf lieden müss.

### Verwaltungsgeschicht

De Oort hett vör 1859 to dat Amt Bremervöör tohöört un denn von 1859 bet 1885 to dat Amt Oosten. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort is an’n 1. Juli 1968 as Deel von de Gemeen Warstood an de Gemeen Hemmoor kamen.

### Inwahnertall

### Religion

De Warstoder Sietwenn is evangeelsch-luthersch präägt un höört to dat Kaspel von de Christus-Kark in Warstood. Bevör de Christus-Kark 1898 boot worrn is, hett de Oort to dat Kaspel von de Bartelmees-Kark in Loomst tohöört.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

## Weertschop un Infrastruktur

De Freewillige Füürwehr Warstood is för de Sietwenn mit tostännig.

### Verkehr

De Warstoder Sietwenn liggt an en Blangenstraat von de Bundsstraat 73, an de Steed, an de de Bundsstraat 495 de B&nbsp;73 krüüzt. De B&nbsp;63 geiht in’n Noordwesten över Kumbarg un Neehuus na Oterndörp un Cuxhoben un in’n Süüdoosten över Heckthusen un Himmelpoorten na Stood. De B&nbsp;495 geiht in’n Noordoosten na Wischhoben un in’n Süüdwesten över Loomst na Bremervöör.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 29 Kilometer in’n Süüdoosten von de Warstoder Sietwenn.

De nächste Bahnhoff is so bi twee Kilometer wied weg in’n Süüdwesten de Bahnhoff Hemmoor an de Nedderelvbahn von Cuxhoben na Hamborg.

## Footnoten
Morphologie

**Morphologie** (von ) betekent

* Morphologie, in de Biologie un de Paläobiologie de Opbo von Organismen un ehre Organe,
* Morphologie, in de Spraakwetenschop de Struktur un dat Tohopenstellen vun Wöer ut lüttjere Eenheiten,
* Geomorphologie, in de Eerdwetenschoppen Geologie un Physische Geographie de Form vun de Landschop un de Prozesse, de dor en Rull bi speelt,
* Boddenmorphologie, in de Boddenkunne Form un Upbo vun den Bodden,
* Morphologie, in de Faststoffphysik Strukturen vun Materialien unner dat Mikroskop.
Övelgünn (Gemeen Bremervöör)

**Övelgünn** () is en lütten Oort in de Gemeen Bremervöör in’n Landkreis Rodenborg, Neddersassen. De Oort höört polietsch al von öllers bi Heesdörp mit bi.

## Geografie

De Naveröörd sünd Heesdörp in’n Noorden, Sprakel un Hemelingbossel in’n Noordoosten, Byhusen un Malst in’n Süüdoosten, Plönjeshusen in’n Süden, Bevern in’n Süüdwesten un Bremervöör in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Sürsen in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Bremervöör in dat Amt Bremervöör tohöört. Na 1885 weer dat in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg.

De Oort is an’n 1. März 1974 as Deel von de Gemeen Heesdörp mit de Gemeenreform in Neddersassen an de Gemeen Bremervöör kamen.

### Inwahnertall

### Religion

Övelgünn is evangeelsch-luthersch präägt un höört to dat Kaspel von de Hillig-Krüüz-Kark in Bevern.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

### Verkehr

Dör Övelgünn löppt de Kreisstraat 107, de in’n Süüdwesten na Bevern an de Bundsstraat 71 ran geiht un in’n Noorden in Heesdörp an de Landsstraat 123 ran. De L&nbsp;123 geiht in’n Noordwesten na Bremervöör un in’n Oosten na Kutenhult un bi Harsfeld langs. De B&nbsp;71 geiht in’n Süüdoosten över Sürsen na Zeven un Rodenborg.

De nächsten Autobahnen sünd de A&nbsp;1 (Afsnidd Hamborg–Bremen) un de A&nbsp;26 (Afsnidd Stood–Hamborg). De Opfohrt 48 Elsdörp op de A&nbsp;1 liggt so 29 Kilometer in’n Süüdoosten von Övelgünn un de Opfohrt 3 Stood-Oost op de A&nbsp;26 so 29 Kilometer in’n Noordoosten.

De nächste Bahnhoff is so bi twee Kilometer wied weg in’n Noorden de Bahnhoff Heesdörp an de Bahnlien Bremerhoben–Buxthu.

## Footnoten
Heinrich Biedenweg

** Hieronymus Biedenweg** (* 8. August 1811 in Ness; † 12. Februar 1880 in Stood) weer en düütschen Jurist un Politiker.

Biedenweg is 1811 as Söhn von Johann Friedrich Gottlieb Wilhelm Biedenweg (26. Oktober 1786–2. Dezember 1822) in Ness boren. Carl August Bernhard Biedenweg weer sien Unkel un Johann Peter Friedrich Biedenweg sien Broder. De „Marschendichter“ Hermann Allmers weer sien Vetter. He hett von 1832 bet 1834 Juristeree an de Universität Göttingen studeert un weer dor Maat von dat Corps Bremensia. 1839 is he Avkaat un denn Kanzlieprokurater bi de Justizkanzlie Stood worrn. Toletzt weer he Obergerichtsavkaat un Notar an dat Obergericht Stood.

Bi de Wahl 1867 to dat Prüüßsche Aforntenhuus weer he Kannedaat in’n Wahlkreis Hannover 31 (Stoder Geestkreis) un hett den Wahlkreis mit 60,8&nbsp;% von de Stimmen wunnen. He weer denn von 1867 bet 1870 Afornten för de Natschonalliberale Partei. Bi de Wahl 1870 weer he Kannedaat in’n Wahlkreis Hannover 36 (Rodenborg, Zeven), kunn sik mit 49,6&nbsp;% von de Stimmen aver nich gegen Rudolf Kropp dörsetten.  Bi de Wahl 1873 weer he glieks in twee Wahlkreise Kannedaat. In’n Wahlkreis Hannover 33 (Leh, Dorum, Hagen) hett he 10,2&nbsp;% von de Stimmen kregen un Anton Johann Julius Ferdinand Lentz is in dat Aforntenhuus intagen. In’n Wahlkreis Hannover 31 hett he 29,5&nbsp;% von de Stimmen kregen un müss sik Heinrich Holtermann slahn geven.

Biedenweg hett an’n 10. Mai 1845 in Hamborg Wilhelmine Elisabeth Beyme (2. April 1823–10. Dezember 1848) freet.

## Footnoten



## Literatur

* Bernhard Mann: *Biographisches Handbuch für das Preußische Abgeordnetenhaus 1867–1918*. Düsseldorf 1988, S. 155
Iseler

De **Iseler** () weer en lütten Oort, de ganz fröher bi Abbenseet bihöört hett un later to Isheim. Dat liggt vondaag in de Gemeen Bremervöör in’n Landkreis Rodenborg, Neddersassen.

## Geografie

De Iselerbarg is en 3,5 Meter hogen Sandbarg, de in dat Moorrebeed twüschen Meh un Oost liggt.

De Naveröörd sünd Isheim in’n Noordoosten, Neendamm in’n Süüdoosten, Mehdörp in’n Süüdwesten un Abbenseet in’n Noordwesten.

## Historie

### Verwaltungsgeschicht

De Hüüs an’n Iseler sünd as Moorabo anleggt worrn, in de Tied üm 1780 as ok de Moorkolonie Isheim anleggt worrn is, un hebbt fröher to Abbenseet höört. Eerst in de Midd von dat 19. Johrhunnert is de Iseler an de Gemeen Isheim kamen.

De Oort hett vör 1885 to de Vaagdie Bremervöör in dat Amt Bremervöör tohöört. Na 1885 weer dat in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg.

De Oort is an’n 1. März 1974 as Deel von de Gemeen Isheim mit de Gemeenreform in Neddersassen an de Gemeen Bremervöör kamen.

### Inwahnertall

### Religion

De Iseler is evangeelsch-luthersch präägt un höört to dat Kaspel von de Findörp-Kark in Isheim.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Footnoten
Dööshoff

De **Dööshoff** () is en Hoff in de Gemeen Stood in’n Landkreis Stood, Neddersassen. De Hoff höört polietsch al von öllers bi Schölisch mit bi.

## Geografie

De Dööshoff liggt in de Masch von de Elv in Keden.

De Naveröörd sünd Götzdörp in’n Noorden, Snee in’n Oosten, Hörn in’n Süüdoosten, Schölisch un Stood in’n Süden, de Hogenwedel in’n Süüdwesten un Stodermoor un de Hoff Hasenwinkel in’n Noordwesten.

## Historie

### Verwaltungsgeschicht

De Oort hett vör 1852 to de Vaagdie Schölisch in dat Amt Wischhoben tohöört un is bi de Verwaltungs- un Justizreform an’n 1. Oktober 1852 in dat Königriek Hannover dör Verordnung von’n 28. September 1852 an dat Amt Stood kamen. In dat Amt Stood weer de Oort von 1852 bet 1859 un denn von 1859 bet 1885 in dat Amt Himmelpoorten. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

De Oort is an’n 1. Juli 1972 as Deel von de Gemeen Schölisch mit de Gemeenreform in Neddersassen an de Gemeen Stood kamen.

### Inwahnertall

### Religion

De Dööshoff is evangeelsch-luthersch präägt un höört to dat Kaspel von de Cosmae-Kark in Stood. Fröher hett de Oort to de Wilhadi-Kark in Stood tohöört.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

### Verkehr

An’n Dööshoff langs löppt de Kreisstraat 31, de in’n Noorden na Götzdörp un an de Landsstraat 111 ran geiht un in’n Süden över Schölisch na de Glückstädter Straat in Stood. Von de K&nbsp;31 geiht in’n Süüdwesten de K&nbsp;27 af, de denn na Noordwesten na Stodermoor geiht un ok mit’n Hogenwedel verbunnen is.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so teihn Kilometer in’n Süüdoosten von’n Dööshoff.

De nächste Bahnhoff is so bi fiev Kilometer wied weg in’n Süden de Bahnhoff Stood an de Nedderelvbahn.

## Footnoten
Vredestein

**Vredestein** Banden B.V. is en nedderlannsch Reifenhersteller mit Sitz in Eanske, Nedderlannen. De Vredestein-Grupp wurr 2005 vun den russischen Reifenhersteller *Amtel* övernommen. In’ Sömmer 2009 hett sück Vredestein ut den in Insolvenz geraden Amtel-Konzern lööst un wurr kört dornah vun den indischen Reifenhersteller Apollo övernommen. 2008 hemm för de Firma 1.500 Lüüd arbeit un de Umsatz bedroog 225 Mio. Euro.

## Reifen
As rein Gummiartikel- un Fohrradreifenproduzent 1909 grünnd, produzeert dat Ünnernehmen hüüd neben Fohrrad-, PKW-, Landwertschaps- un Industriereifen siet Juli 2006 ok Reifen för Motorroller. Af de 1950er Johren stell de Firma verscheeden Gummiprodukte her: Afsätze för Schoo, Tennisbälle, Bodenbelääg, Matratzen, Steefels un Binnenbälle för Footbälle.. Vredestein stellt etwa söss Millionen Autoreifen pro Johr her. Produktschonsstandöörd sünd Enschede, Kirow un Woronesch. En anner Standbeen is de Beraden in den Beriek Reifen.

## Marken

To Vredestein hörrt de Marke Maloya, deren Reifen in dat Wark in Enschede produzeert wurrn.

## Weblenken
* Offizielle Webpräsenz vun Vredestein Düütschland

## Enkeld Nahwiesen
Neekuhla

**Neekuhla** () is en lütten Oort in de Gemeen Himmelpoorten (Samtgemeen Olendörp-Himmelpoorten) in’n Landkreis Stood, Neddersassen.

## Geografie

Neekuhla liggt op’n Rand von de Geest op dat linke Över von’n Hosterbeek, hen na de Maschen von Hosterbeek un Oost.

De Naveröörd sünd Bredenwisch in’n Noorden, Himmelpoorten in’n Noordoosten, Kuhla in’n Süden, Olendörp in’n Süüdwesten, Bossel in’n Westen un Burweg in’n Noordwesten.

## Historie

Neekuhla is in dat 19. Johrhunnert as Afbo von Kuhla ut anleggt worrn.

### Verwaltungsgeschicht

De Oort hett vör 1885 to dat Amt Himmelpoorten tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

De Oort is an’n 1. Juli 1972 as Deel von de Gemeen Kuhla mit de Gemeenreform in Neddersassen an de Gemeen Himmelpoorten kamen.

### Inwahnertall

### Religion

Neekuhla is evangeelsch-luthersch präägt un höört to dat Kaspel Olendörp.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

In’n Süüdwesten von Neekuhla is en Gewarfrebeed anleggt worrn.

### Verkehr

Dör Neekuhla löppt de Bundsstraat 73, de in’n Noordwesten över Heckthusen un Basbeek/Warstood/Hemmoor na Oterndörp un Cuxhoben geiht un in’n Süüdosten över Düünbeudel na Stood, Buxthu un Horborg. Von de B&nbsp;73 geiht na Süüdwesten de Landsstraat 114 af, de över Olendörp un Esdörp in Öölm an de B&nbsp;74 ran löppt.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 16 Kilometer in’n Süüdoosten von Neekuhla.

De nächste Bahnhoff is so bi twee Kilometer wied weg in’n Noordoosten de Bahnhoff Himmelpoorten an de Nedderelvbahn.

## Footnoten
Hogenoher Forth

**Hogenoher Forth** () is en lütten Oort in de Gemeen Freenbeek (Samtgemeen Freenbeek) in’n Landkreis Stood, Neddersassen. De Oort höört polietsch al von öllers bi Swing mit bi.

## Geografie

Hogenoher Forth liggt op de Oostsied von’n Swing-Hogenoher Grenzgraven.

De Naveröörd sünd Heinbockel in’n Noorden, Wittenmoor, Swingerboom un Swing in’n Noordoosten, Freenbeek in’n Süüdoosten, Mulsen in’n Süüdwesten, Willah un Willahermoor in’n Westen un Hogenoh in’n Noordwesten.

## Historie

Hogenoher Forth is in dat 19. Johrhunnert as Afbo von Swing ut anleggt worrn.

### Verwaltungsgeschicht

De Oort hett vör 1784 to dat Amt Harsfeld tohöört, von 1784 bet 1850 to dat Gericht Swing un denn von 1850 bet 1859 to dat Amt Stood-Gothenborg. Von 1859 bet 1885 weer dat in dat Amt Himmelpoorten un na 1885 in’n Kreis Stood. 1932 is dat Deel von’n ne’en, grötteren Kreis Stood worrn.

De Oort is an’n 1. Juli 1972 as Deel von de Gemeen Swing mit de Gemeenreform in Neddersassen an de Gemeen Freenbeek kamen.

### Inwahnertall

### Religion

Hogenoher Forth is evangeelsch-luthersch präägt un höört to dat Kaspel von de Petrus-Kark in Mulsen.

## Weertschop un Infrastruktur

### Verkehr

Dör Hogenoher Forth löppt de Bundsstraat 74, de in’n Noordoosten na Stood an de B&nbsp;73 ran geiht un in’n Süüdwesten över Öölm na Bremervöör un is dor an de Bundsstraten 71 un 495 anslaten. Na Süden geiht von de B&nbsp;74 de Kreisstraat 2 af na Mulsne un Kutenhult.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 14 Kilometer in’n Noordoosten von Hogenoher Forth.

De nächste Bahnhoff is so bi ölven Kilometer wied weg in’n Noorden de Bahnhoff Hammoh an de Nedderelvbahn.

## Footnoten
Poggenstöhle

En **Poggenstohl** ( int Oostwestfäälsch auk *Pobbenstohl* oder *Höpperstohl*) is dat Fruchtlief vun en Swamm. Poggenstöhle maakt man bloß en lüttjen Deel vun den Swamm ut. De gröttere Deel befinnt sik unner de Eer in Form vun Swammfadens (Hyphen) un billt dor dat fiene Gewev vun dat Myzel. De Twieg vun de Biologie, de sik mit Poggenstöhle un Swämme befaten deit, heet Mykologie.

Datt Poggenstöhle so gau wasst, un ok ehre afsunnerlichen Formen un Farven weert na en olen Höhnergloven an Töveree toschreven. So sünd Poggenstöhle ok bekannt as Düvelskees, Hexenkrink, Düvelsei un Satansswamm. 

In China gifft dat in de traditschonelle Medizin den Poggenstohl Shiiatse.

## Belege